Obec Nána

Madáchova 2532/32, 943 60 Nána

**Zverejnenie zámeru**

Obec Nána podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov **zverejňuje svoj zámer uzatvoriť Zmluvu o zriadení vecného bremena v prospech tretej osoby, z dôvodu hodného osobitného zreteľa**, na základe ktorej dôjde k zriadeniu vecného bremena na nehnuteľnosti vo výlučnom vlastníctve obce Nána v prospech tretej osoby – oprávneného z vecného bremena, ktorým je:

SPP – distribúcia, a.s. so sídlom Mlynské Nivy 44/b, 825 11 Bratislava, IČO 35 910 739

na nehnuteľnosti evidovanej na **LV č.** **4083** vedenom na Okresnom úrade Nové Zámky, katastrálny odbor pre obec Nána, kat. územie: Nána, označené ako parcela registra „E“ číslo: 10164/201, druh pozemku: ostatné plochy o výmere 289 m².

Vecné bremeno spočíva v povinnosti obce Nána strpieť na pozemku, na ktorom je chodník, uloženie častí plynárenských zariadení k rodinným domom na Madáchovej ulici v Náne č. 92, 94, 96, 98, 100, t.j. 5 x plynových prípojok PE D32 vo vlastníctve SPP-distribúcia, a.s. v rozsahu vymedzenom geometrickým plánom č. 44269285-34/2015 na vyznačenie vecného bremena na priznanie práva uloženia inžinierskych sietí na parc. Č. E-KN 10164/201 zo dňa 17.03.2015, vyhotoveného geodetom Markom Bugárom, Gazdovská 12, Komárno, IČO 44269285, úradne overeného Okresným úradom Nové Zámky, katastrálnym odborom pod č. 353/15 dňa 23.04.2015. Obsahom vecného bremena je zároveň povinnosť strpieť prechod a prejazd zamestnancov a vozidiel SPP-distribúcia, a.s. za účelom údržby a opravy plynárenských zariadení, pričom toto oprávnenie sa vzťahuje na celý pozemok na nevyhnutnú dobu a v nevyhnutnej miere.

Vecné bremeno sa zriaďuje v zmysle zmluvy o budúcej zmluve o zriadení vecného bremena č. 36535/14-Ne/2013 a jej prílohy **bezodplatne.**

**Investor:** Západoslovenská vodárenská spoločnosť, a.s. so sídlom Za hydrocentrálou 4, 949 60 Nitra, IČO 36 550 949

 Dezider Molnár, starosta obce

V Náne, 21.05.2015